- ΠΡΟΣ ΕΒΡΑΙΟΥΣ
- <
- 10
- >

10
Christ’s Sacrifice Once for All
1 Σκιὰν γὰρ ἔχων ὁ νόμος τῶν μελλόντων ἀγαθῶν, οὐκ αὐτὴν τὴν εἰκόνα τῶν πραγμάτων, κατ᾽ ἐνιαυτὸν ταῖς αὐταῖς θυσίαις ἃς προσφέρουσιν εἰς τὸ διηνεκὲς οὐδέποτε *δυνανται ¦ δυναται ᴀɴᴛ ɴᴀ ᴘᴄᴋ ꜱʙʟ ᴛʀ δύνανται τοὺς προσερχομένους τελειῶσαι· 2 ἐπεὶ οὐκ ἂν ἐπαύσαντο προσφερόμεναι διὰ τὸ μηδεμίαν ἔχειν ἔτι συνείδησιν ἁμαρτιῶν τοὺς λατρεύοντας, ἅπαξ †κεκαθαρμενους ¦ κεκαθαρισμενους ᴄᴛ κεκαθαρμένους; 3 ἀλλ᾽ ἐν αὐταῖς ἀνάμνησις ἁμαρτιῶν κατ᾽ ἐνιαυτόν· 4 ἀδύνατον γὰρ αἷμα ταύρων καὶ τράγων ἀφαιρεῖν ἁμαρτίας.
5 Διὸ εἰσερχόμενος εἰς τὸν κόσμον λέγει,
Θυσίαν καὶ προσφορὰν οὐκ ἠθέλησας,
σῶμα δὲ κατηρτίσω μοι·
6 ὁλοκαυτώματα καὶ περὶ ἁμαρτίας
οὐκ εὐδόκησας.
7 τότε εἶπον, Ἰδού, ἥκω—
ἐν κεφαλίδι βιβλίου γέγραπται περὶ ἐμοῦ—
τοῦ ποιῆσαι, ὁ Θεός, τὸ θέλημά σου.
8 ἀνώτερον λέγων ὅτι ‡θυσιαν και προσφοραν ¦ θυσιας και προσφορας ᴄᴛ Θυσίαν καὶ προσφορὰν καὶ ὁλοκαυτώματα καὶ περὶ ἁμαρτίας οὐκ ἠθέλησας οὐδὲ εὐδόκησας, αἵτινες κατὰ §τον ¦ — ᴄᴛ τὸν νόμον προσφέρονται, 9 τότε εἴρηκεν, Ἰδού, ἥκω τοῦ ποιῆσαι, *ο θεος το θελημα σου 71.2% ¦ το θελημα σου ᴄᴛ 14.6% ¦ το θελημα σου ο θεος ᴍꜱꜱ 5.1% ὁ Θεός, τὸ θέλημά σου. ἀναιρεῖ τὸ πρῶτον ἵνα τὸ δεύτερον στήσῃ· 10 ἐν ᾧ θελήματι ἡγιασμένοι ἐσμέν, †οι ¦ — ᴀɴᴛ ᴄᴛ ꜱᴄʀ οἱ διὰ τῆς προσφορᾶς τοῦ σώματος ‡ιησου ¦ του ιησου ᴀɴᴛ ᴛʀ Ἰησοῦ Χριστοῦ ἐφάπαξ.
11 Καὶ πᾶς μὲν ἱερεὺς ἕστηκε καθ᾽ ἡμέραν λειτουργῶν καὶ τὰς αὐτὰς πολλάκις προσφέρων θυσίας, αἵτινες οὐδέποτε δύνανται περιελεῖν ἁμαρτίας, 12 §αυτος ¦ ουτος ᴄᴛ αὐτὸς δὲ μίαν ὑπὲρ ἁμαρτιῶν προσενέγκας θυσίαν εἰς τὸ διηνεκὲς ἐκάθισεν ἐν δεξιᾷ τοῦ Θεοῦ, 13 τὸ λοιπὸν ἐκδεχόμενος ἕως τεθῶσιν οἱ ἐχθροὶ αὐτοῦ ὑποπόδιον τῶν ποδῶν αὐτοῦ. 14 μιᾷ γὰρ προσφορᾷ τετελείωκεν εἰς τὸ διηνεκὲς τοὺς ἁγιαζομένους.
15 Μαρτυρεῖ δὲ ἡμῖν καὶ τὸ Πνεῦμα τὸ Ἅγιον· μετὰ γὰρ τὸ *προειρηκεναι ¦ ειρηκεναι ᴄᴛ προειρηκέναι,
16 Αὕτη ἡ διαθήκη ἣν διαθήσομαι πρὸς αὐτοὺς
μετὰ τὰς ἡμέρας ἐκείνας, λέγει Κύριος,
διδοὺς νόμους μου ἐπὶ καρδίας αὐτῶν,
καὶ ἐπὶ †των διανοιων 89.7% ¦ την διανοιαν ᴄᴛ 3.6% τῶν διανοιῶν αὐτῶν ἐπιγράψω αὐτούς·
17 ‡υστερον λεγει ¦ — ᴀɴᴛ ᴄᴛ ʜꜰ ᴘᴄᴋ ʀᴘ ᴛʀ ὕστερον λέγει,
Καὶ τῶν ἁμαρτιῶν αὐτῶν καὶ τῶν ἀνομιῶν αὐτῶν οὐ μὴ §μνησθω ¦ μνησθησομαι ᴄᴛ μνησθῶ ἔτι.
18 ὅπου δὲ ἄφεσις τούτων, οὐκέτι προσφορὰ περὶ ἁμαρτίας.
A Call to Persevere in the Faith
19 Ἔχοντες οὖν, ἀδελφοί, παρρησίαν εἰς τὴν εἴσοδον τῶν ἁγίων ἐν τῷ αἵματι *ιησου ¦ του ιησου ᴀɴᴛ Ἰησοῦ, 20 ἣν ἐνεκαίνισεν ἡμῖν ὁδὸν πρόσφατον καὶ ζῶσαν διὰ τοῦ καταπετάσματος, τοῦτ᾽ ἔστι, τῆς σαρκὸς αὐτοῦ, 21 καὶ ἱερέα μέγαν ἐπὶ τὸν οἶκον τοῦ Θεοῦ, 22 προσερχώμεθα μετὰ ἀληθινῆς καρδίας ἐν πληροφορίᾳ πίστεως, †ερραντισμενοι ¦ ρεραντισμενοι ᴄᴛ ἐρραντισμένοι τὰς καρδίας ἀπὸ συνειδήσεως πονηρᾶς καὶ ‡λελουμενοι ¦ λελουσμενοι ɴᴀ ꜱʙʟ ᴡʜ λελουμένοι τὸ σῶμα ὕδατι καθαρῷ· 23 κατέχωμεν τὴν ὁμολογίαν τῆς ἐλπίδος ἀκλινῆ, πιστὸς γὰρ ὁ ἐπαγγειλάμενος· 24 καὶ κατανοῶμεν ἀλλήλους εἰς παροξυσμὸν ἀγάπης καὶ καλῶν ἔργων, 25 μὴ ἐγκαταλείποντες τὴν ἐπισυναγωγὴν ἑαυτῶν, καθὼς ἔθος τισίν, ἀλλὰ παρακαλοῦντες, καὶ τοσούτῳ μᾶλλον ὅσῳ βλέπετε ἐγγίζουσαν τὴν ἡμέραν.
26 Ἑκουσίως γὰρ ἁμαρτανόντων ἡμῶν μετὰ τὸ λαβεῖν τὴν ἐπίγνωσιν τῆς ἀληθείας, οὐκέτι περὶ ἁμαρτιῶν ἀπολείπεται θυσία, 27 φοβερὰ δέ τις ἐκδοχὴ κρίσεως καὶ πυρὸς ζῆλος ἐσθίειν μέλλοντος τοὺς ὑπεναντίους. 28 ἀθετήσας τις νόμον §μωυσεως ¦ μωυσεος ᴘᴄᴋ ¦ μωσεως ᴛʀΜωϋσέως χωρὶς *οικτιρμων ¦ οικτειρμων ᴛʜ οἰκτιρμῶν ἐπὶ δυσὶν ἢ τρισὶ μάρτυσιν ἀποθνῄσκει· 29 πόσῳ δοκεῖτε χείρονος ἀξιωθήσεται τιμωρίας ὁ τὸν υἱὸν τοῦ Θεοῦ καταπατήσας, καὶ τὸ αἷμα τῆς διαθήκης κοινὸν ἡγησάμενος ἐν ᾧ ἡγιάσθη, καὶ τὸ Πνεῦμα τῆς χάριτος ἐνυβρίσας; 30 Οἴδαμεν γὰρ τὸν εἰπόντα, Ἐμοὶ ἐκδίκησις, ἐγὼ ἀνταποδώσω, †λεγει κυριος 95.7% ¦ — ᴄᴛ 4.2% λέγει Κύριος· καὶ πάλιν, ‡κυριος κρινει ¦ κρινει κυριος ᴄᴛ Κύριος κρινεῖ τὸν λαὸν αὐτοῦ. 31 φοβερὸν τὸ ἐμπεσεῖν εἰς χεῖρας Θεοῦ ζῶντος.
32 Ἀναμιμνῄσκεσθε δὲ τὰς πρότερον ἡμέρας, ἐν αἷς φωτισθέντες πολλὴν ἄθλησιν ὑπεμείνατε παθημάτων, 33 τοῦτο μὲν ὀνειδισμοῖς τε καὶ θλίψεσι θεατριζόμενοι, τοῦτο δὲ κοινωνοὶ τῶν οὕτως ἀναστρεφομένων γενηθέντες. 34 καὶ γὰρ τοῖς §δεσμοις μου 91% ¦ δεσμιοις ᴄᴛ 6.6% δεσμοῖς μου συνεπαθήσατε, καὶ τὴν ἁρπαγὴν τῶν ὑπαρχόντων ὑμῶν μετὰ χαρᾶς προσεδέξασθε γινώσκοντες ἔχειν *εαυτοις κρειττονα ¦ εν εαυτοις κρειττονα ᴀɴᴛ ᴛʀ ¦ εαυτους κρειττονα ɴᴀ ꜱʙʟ ¦ εαυτους κρεισσονα ᴛʜ ᴡʜ ἑαυτοῖς κρείττονα ὕπαρξιν †εν ουρανοις 93.6% ¦ — ᴄᴛ 1.7% ἐν οὐρανοῖς καὶ μένουσαν. 35 μὴ ἀποβάλητε οὖν τὴν παρρησίαν ὑμῶν, ἥτις ἔχει ‡μισθαποδοσιαν μεγαλην ¦ μεγαλην μισθαποδοσιαν ᴄᴛ μισθαποδοσίαν μεγάλην. 36 ὑπομονῆς γὰρ ἔχετε χρείαν ἵνα τὸ θέλημα τοῦ Θεοῦ ποιήσαντες κομίσησθε τὴν ἐπαγγελίαν.
37 ἔτι γὰρ μικρὸν ὅσον ὅσον,
ὁ ἐρχόμενος ἥξει καὶ οὐ §χρονιει ¦ χρονισει ᴄᴛ χρονιεῖ.
38 ὁ δὲ *δικαιος ¦ δικαιος μου ᴄᴛ δίκαιος ἐκ πίστεως ζήσεται·
καὶ ἐὰν ὑποστείληται,
οὐκ εὐδοκεῖ ἡ ψυχή μου ἐν αὐτῷ.
39 ἡμεῖς δὲ οὐκ ἐσμὲν ὑποστολῆς εἰς ἀπώλειαν ἀλλὰ πίστεως εἰς περιποίησιν ψυχῆς.

- ΠΡΟΣ ΕΒΡΑΙΟΥΣ
- <
- 10
- >

*10:1 δυνανται ¦ δυναται ᴀɴᴛ ɴᴀ ᴘᴄᴋ ꜱʙʟ ᴛʀ

†10:2 κεκαθαρμενους ¦ κεκαθαρισμενους ᴄᴛ

‡10:8 θυσιαν και προσφοραν ¦ θυσιας και προσφορας ᴄᴛ

§10:8 τον ¦ — ᴄᴛ

*10:9 ο θεος το θελημα σου 71.2% ¦ το θελημα σου ᴄᴛ 14.6% ¦ το θελημα σου ο θεος ᴍꜱꜱ 5.1%

†10:10 οι ¦ — ᴀɴᴛ ᴄᴛ ꜱᴄʀ

‡10:10 ιησου ¦ του ιησου ᴀɴᴛ ᴛʀ

§10:12 αυτος ¦ ουτος ᴄᴛ

*10:15 προειρηκεναι ¦ ειρηκεναι ᴄᴛ

†10:16 των διανοιων 89.7% ¦ την διανοιαν ᴄᴛ 3.6%

‡10:17 υστερον λεγει ¦ — ᴀɴᴛ ᴄᴛ ʜꜰ ᴘᴄᴋ ʀᴘ ᴛʀ

§10:17 μνησθω ¦ μνησθησομαι ᴄᴛ

*10:19 ιησου ¦ του ιησου ᴀɴᴛ

†10:22 ερραντισμενοι ¦ ρεραντισμενοι ᴄᴛ

‡10:22 λελουμενοι ¦ λελουσμενοι ɴᴀ ꜱʙʟ ᴡʜ

§10:28 μωυσεως ¦ μωυσεος ᴘᴄᴋ ¦ μωσεως ᴛʀ

*10:28 οικτιρμων ¦ οικτειρμων ᴛʜ

†10:30 λεγει κυριος 95.7% ¦ — ᴄᴛ 4.2%

‡10:30 κυριος κρινει ¦ κρινει κυριος ᴄᴛ

§10:34 δεσμοις μου 91% ¦ δεσμιοις ᴄᴛ 6.6%

*10:34 εαυτοις κρειττονα ¦ εν εαυτοις κρειττονα ᴀɴᴛ ᴛʀ ¦ εαυτους κρειττονα ɴᴀ ꜱʙʟ ¦ εαυτους κρεισσονα ᴛʜ ᴡʜ

†10:34 εν ουρανοις 93.6% ¦ — ᴄᴛ 1.7%

‡10:35 μισθαποδοσιαν μεγαλην ¦ μεγαλην μισθαποδοσιαν ᴄᴛ

§10:37 χρονιει ¦ χρονισει ᴄᴛ

*10:38 δικαιος ¦ δικαιος μου ᴄᴛ

Public Domain